open-index/open-wikipedia-markdown huggingface dataset:
Abdusattor Rahimov

## Faoliyati
1920-yil 20-yanvarda Namangan shahrida hozirgi O'zbekiston Respublikasi ishchi oilasida tug'ilgan. O'zbek. Ta'limi to'liq emas. Harbiy xizmatga chaqirilishidan oldin u qaymoq zavodida ishlagan.

1941-yildan beri Ulug ' Vatan urushi jabhalarida. 1144-miltiq polkining qurolbardori (Voronej frontining 38-armiyasining 340-miltiq diviziyasi ) kichik serjant A. Rahimov 1943 yil 30 sentyabrdan 1 oktyabrga o'tar kechasi kuchli dushman o'qi ostida Dneprni Kiev viloyatining Vishgorod tumani borki qishlog'i yaqinida birinchilardan bo'lib majbur qildi. U plyaj boshini ushlab turish va kengaytirish uchun janglarda qatnashgan, ishchi kuchi va texnikada dushmanga katta zarar etkazgan.

SSSR Oliy Kengashi Prezidiumining 1944-yil 10-yanvardagi "qizil armiyaning generallari, ofitserlari, serjantlari va oddiy askarlariga *Sovet Ittifoqi qahramoni* unvonini berish to'g'risida" gi farmoni bilan "fashist bosqinchilariga qarshi kurash jabhasida qo'mondonlikning jangovar topshiriqlarini namunali bajargani va ko'rsatgan jasorati va qahramonligi" uchun. va "Oltin Yulduz"medallari.

1946-yilda safdan chiqarilib, O'zbekistonga qaytib keldi. Toshkentdagi partiya maktabini tamomlagan. U Butunittifoq kommunistik partiyasi(b)/KPSS Namangan shahar qo'mitasida, keyin sovxoz partiya tashkilotining kotibi bo'lib ishlagan. 1967-yildan u kinoteatrlar qo'shma direktsiyasining direktori bo'lib ishlagan.

1992-yil 2-iyunda vafot etdi.

## Unvonlar

* "Oltin Yulduz" Medali
* Lenin ordeni;
* Qizil bayroq ordeni;
* Vatan urushi ordeni

## Manbalar


## Ababiyotlar

* Sovet Ittifoqi qahramonlari: qisqacha biografik lug'at / oldingi. kollej I. N. Shkadov. - M.: Voenizdat, 1988 Yil. — T. 2 / Lyubov-Oyoq Va Og'iz/. - .

* Sovet Ittifoqi qahramonlari-o'zbekistonliklar. Toshkent, 1984-yil.
* Yurayev T. D. Vatanning Sodiq o'g'illari. Toshkent, 1964-yil.
* Kazakova A. S. Vatan ular bilan faxrlanadi. Toshkent, 1961-yil.

## Havolalar

* Abdusattar Rahimov. "Mamlakat qahramonlari" sayti
* 
* 
* O'ZBEK JANGCHISI ABDUSATTAR RAHIMOVNING QAHRAMONLIGI

* FootballFacts.ru
Abduqahhor Rahimov

**Abduqahhor Rahimov**, Qahhor baxshi (1955, Dehqonobod tumani, Xoʻjamahmud qishlogʻi) – Oʻzbekiston xalq baxshisi (2001). Jarangdor ovoz sohibi. Dehqonobod tumani umumtaʼlim maktabi oʻqituvchi (1980-yildan). Dostonchilik sirlarini otasi Qodir baxshi Rahimovdan oʻrgangan. Repertuaridan 20 ga yaqin doston („Alpomish“, „Yodgor“, „Goʻroʻgʻli“, „Avazxon“, „Malikai ayyor“, „Malla savdogar“ va b), oʻzi ijod qilgan turli mavzudagi termalar oʻrin olgan. R. koʻpgina doʻmbira kuylarini ham mahorat bilan ijro qiladi. „Alpomish“ dostoni yaratilganligining 1000-yilligiga bagʻishlangan Xalqaro baxshishoir va oqinlar festivalining 1oʻrin sovrindori (Termiz, 1999). 1997-yilda AQShda gastrodda boʻlgan.

## Manbalar
Azim Rahimov

**Azim Rahimov** (1925.27.2 — Buxoro — 1997.17.5) — Ikkinchi jahon urushi qatnashchisi, gvardiyachi serjant. 1943-yildan armiya safida. 221-gvardiyachi oʻqchi polki (1-Belorussiya fronti, 69-armiyaning, 77-gvardiyachi oʻqchi diviziyasi) vzvod komandiri oʻrinbosari, gvardiyachi serjant. Rahimov 1945-yil 14—15 yanvarda Polshaning Zvolen shahri uchun boʻlgan janglarda jasorat koʻrsatgan. 1945-yil 27-fevralda Qahramon unvoni berilgan. Urushdan soʻng Buxoro shahrida turli sohalarda ishlagan; shahar koʻchalaridan biri Rahimov nomi bilan atalgan.

## Manbalar
Davlatyor Rahimov

**Davlatyor Rahimov** (1950.1.4, Xiva shahri) — Oʻzbekiston Respublikasi xalq oʻqituvchisi (2000). Samarqand Davlat Universitetini tugatgan (1972). 1974-yildan Xiva shahridagi 10-maktabda ona tili va adabiyoti oʻqituvchisi, 11-hunartexnika bilim yurtida direktor oʻrinbosari, 1984-yildan Xiva shahri xalq taʼlimi boʻlimida nazoratchi, 1988-yildan 10-maktab direktori. Taʼlim berishda ilgor pedagogik texnologiyalardan foydalanadi.

## Manbalar
Jalil Rahimov

**Jalil Rahimov** (1915-yil 1-may, Andyukon tumani Hartum qishlogʻi – 1985-yil 5-aprel, Andijon) – O‘zbekiston SSR xalq artisti (1960). Andijon viloyati musiqali drama teatrida spekttakllarda 200 ga yaqin turli xil obrazlarni yaratgan.

## Biografiyasi
Jalil Rahimov 1915-yil 1-may kuni Andijon viloyatida Andyukon tumani Hartum qishlogʻida tavallud topgan. Otasining vafotidan soʻng yetim qolgan. 1928-yili Jalil Rahimovni Andijon shahridagi birinchi sonli bolalar uyiga berishgan. 1931-yilgacha ushbu maskanda tarbiya qilingan. Bolalik davrlarida teatr sanʼatiga qiziqqan.

Jalil Rahimov 1931-yili Toshkentdagi teatr sanʼati bilim yurtiga oʻqishga kirgan va u yerda toʻrt yil taʼlim olgan. Oʻqishni tamomlagach, 1934-yildan Andijon teatrida aktyor boʻlib ishlagan.

Jalil Rahimov Abbos Bakirov Soyib Xoʻjayev, Umar Abdullayevdan hamda boshqa tajribali sanʼatkorlardan, respublika artistlaridan, qolaversa, rus klassiklaridan sanʼat sirlarini oʻrgangan.

Jalil Rahimov Komil Yashinning „Tormor“ spektaklida Turgʻun obrazini ijro etgan. Ozarbayjon yozuvchisi Hojibekovning „Arshin mol-olan“ komediyasidagi Vali rolini muvaffaqiyatli ijro etgan.

Jalil Rahimov repertuari Komil Yashinning „Yondiramiz“ pyesasida Tesha, Hamzaning „Xolisxon“ asarids Norboyvachcha, Sobir Abdullaning „Bogʻbon qizi“ da Turon, „Tohir va Zuhra“ spektaklida Tohir, „Maysaraning ishi“ da Mulladoʻst, „Romeo va Julyetta“ da Merkununno, Izzat Sultonning „Burgutning parvozi“da Joʻra, „Toshbolta Oshiq“ spektaklida Toshbolta, "Dil koʻzgusi spektaklida esa Samarzoda singari turli-xil obrazlarni sahnada ijro etgan.

Jalil Rahimov hazil qoʻshiqlar ijrochisi ham boʻlgan.

Jalil Rahimov ijodiga hajviy obrazlar yaqin boʻlib, tashqi boʻrttirish, taʼriftavsiflarning keskinligi, oʻtkir qochirimlar uning qahramonlariga xosdir. „Farhod va Shirin“ spektaklidagi Yosuman, „Gulsara“ spektaklidagi Otinbuvi kabi kampirlar va „Revizor“da Osip, „Nomus va muxabbat“ komediyasida Oqilmirza kabi hajviy obrazlarni, keyinchalik „Besh soʻmlik kelin“ splektaklida Kablayi, „Burgutning parvozi“da Joʻra, „Muhabbat“ splektaklida Yetov, „Shohi soʻzana“, „Ogʻriq tishlar“da Qoʻziyev, Marasul, „Toshbolta oshiq“ spektaklida Toshbolta, „Qaroqchilar“ asarida esa Roller singari obrazlar yaratgan.

Jalil Rahimov filmlarda ham suratga tushgan. U „Hamza“, „Natashaxonim“ kabi boshqa filmlarda ham rol ijro etgan.

### Vafoti
Jalil Rahimov 1985-yil 5-aprel sanasida Andijon viloyatida vafot etgan.

## Mukofot va unvonlari
Jalil Rahimov 1960-yili „O‘zbekiston SSR xalq artisti“ unvoni bilan taqdirlangan.

## Manbalar
Kamoliddin Rahimov

**Kamoliddin Rahimov** (12.01.1943 — 25.02.2015, Namangan) — xonanda, O‘zbekiston SSR xalq artisti (1983). Rahimov Jarangdor va kuchli ovoz sohibi boʻlgan va klassik yoʻnalishdagi qoʻshiqlari bilan shuhrat qozongan. Uning repertuaridan mumtoz va zamonaviy bastakorlar ashulalari („Bayot“, „Ushshoq“, „Girya“, „Koʻcha bogʻi“, „Qalandariy“, „Kuygay“ kabi) hamda kuylarini oʻzi yaratgan asarlari („Kul, azizim“, „Menga rahm ayla“, „Nargiz“, „Kelmaganingda“, „Mastona-mastona“, „Parvona qilsangiz“, „Ona madhi“ va boshqalar) oʻrin olgan.

## Hayoti
Kamoliddin Rahimov 1943-yil 12-yanvarda Namanganda tugʻilgan. 1987-yil Toshkent madaniyat institutini tugatgan. 2015-yil 25-fevralda 72 yoshida Namanganda ogʻir xastalikdan soʻng vafot etgan.

## Ijodi
Rahimov ashula yoʻllarini dastlab Vahobjon Abdullayevdan oʻrgangan. Namanganda madaniyat uyi qoshidagi Usta Roʻzimatxon nomidagi ashula va raqs ansamblida xonanda, musiqa rahbari va badiiy rahbar (1960—71), Alisher Navoiy nomidagi viloyat teatrida yakkaxon xonanda (1972—98) boʻlib ishlagan.

Rahimov ijro uslubiga lirik talqin, soʻz bilan ohangdagi uygʻunlik xos. Oʻzbektelefilm studiyasida uning ijodiga bagʻishlangan „Dil taronasi“ filmi suratga olingan (1982). Rahimov ijrosidagi ashulalar bir nechta gramplastinka („Kamoliddin Rahimov kuylaydi“, 1966—1972; „Nargiz“, 1980; „Bulbul“, 1983; „Ul yor qoʻlida koʻza“, 1987) hamda kompakt disk („Qaydasan“ 2002)ga yozilgan. Rahimov Alisher Navoiy, Bobur, Mashrab, Mahtumquli va boshqa mumtoz shoirlar asarlariga ashulalar turkumlarini 20 dan ziyod audiokassetaga toʻplab yozdirgan. Osiyo, Yevropa, Amerika mamlakatlarida gastrolda boʻlgan.

## Mukofotlari
* O‘zbekiston SSR xalq artisti  (1983-yil)
* El-yurt hurmati ordeni (1998-yil)
* Fidokorona xizmatlari uchun ordeni (2021-yil);

## Manbalar
Karim Rahimov

**Karim Rahimov** (1917.6.11, Xiva 1991.15.10, Urganch) — raqqos, aktyor, rejissyor Oʻzbekiston xalq artisti (1964). Ikkinchi jahon urushi qatnashchisi. Hamza teatri qoshidagi drama studiyasini tugatgan (1937). 1937—90 yillar Ogahiy nomidagi Xorazm teatrida ishladi. U teatrda raqqoslik qilish bilan birga bir qancha spektakllarda esda qolarli obrazlar ham yaratdi: Domla, Hidoyatxon (Hamza, "Boy ila xizmatchi", "Maysaraning ishi"), Mansur (I. Sulton, Uygʻun, "Alisher Navoiy"), Vurm (V. Shiller, "Makr va muhabbat"), Niyoz (Abdulmoʻminov, "Shikoyatga oʻrin yoʻq"), Mulla Bashir (S. Jamol, "Guli siyoh"), Qirol (U. Shekspir, "Hamlet"), Imom (H. Gʻulom, "Toshbolta oshiq") va boshqa shular jumlasidan. "Chin muhabbat" (O. Yoqubov), "Togʻajiyanlar" (R. Bobojon), "Paranji sirlari" (Hamza), "Oshiq Gʻarib va Shohsanam" (A. Bobojon) kabi spektakllarni sahnalashtirgan. Xorazmning Qoʻshkoʻpir, Yangiariq tumanlarida ansambllar tuzgan.

## Manbalar
Mamajon Rahimov

**Mamajon Isayevich Rahimov** (1943. 20.7, Uchkoʻprik tumani) — Oʻzbekiston Respublikasi xalq oʻqituvchisi (2003). Fargʻona pedagogika institutining fizikamat. fakultetini tugatgan (1965). Uchkoʻprik tumanidagi 14, 43maktablarda fizikamat. oʻqituvchisi (1965—75 va 1986-yildan), 30maktabda oʻquv boʻlimi mudiri (1975—86). Noanʼanaviy dars usullaridan foydalanadi.

## Manbalar
Mirzohid Rahimov

**Mirzohid Rahimov** (1946.30.9, Toshkent) – diktor. Oʻzbekiston xalq artisti (2000). Oʻzbekiston Respublikasida xizmat koʻrsatgan madaniyat xodimi (1992). Toshkent teatr va rassomlik sanʼati institutini tugatgan (1971). 1964-yildan Oʻzbekiston teleradiokompaniyasida rejissor yordamchisi, rejissor assistenti, 1967-yildan diktor. R.ning diktorlikka nutqi, ovozi, qobiliyati kuchli boʻlib, yoqimli ovozi, ravon nutqi, matnni kuchli ehtiros bilan va maʼnodor qilib oʻqishi tomoshabinga kuchli taʼsir etadi. U, asosan, muhim siyosiy hujjatlar, farmonlar, bayramlarda Respublika Prezidentining xalqqa qilgan murojaat va tabriklarini, matbuotda chiqadigan maʼruzalarini, tantanali xabarlarni mahorat bilan oʻqiydi. Shuningdek, „Nazm va navo“, „Yakshanba oqshomi“ koʻrsatuvlarini, mumtoz shoirlarning gʻazallarini meʼyoriga yetkazib olib boradi va oʻqiydi. R. telefilm, kinoxronika va „Oʻzbekfilm“da filmlarga ovoz bergan.
## Unvon va mukofotlari
* Oʻzbekiston xalq artisti (2000-yil)
* Oʻzbekiston Respublikasida xizmat koʻrsatgan madaniyat xodimi (1992-yil)
* Mehnat shuhrati ordeni (2021-yil);

## Manbalar
Akbar Rahimov

**Akbar Muhiddinovich Rahimov** (1949.1.1, Toshkent) — kulol, Toshkent kulollik maktabining namoyandasi. Oʻzbekiston Badiiyot akadimyasi akademik (1997), Oʻzbekistonda xizmat koʻrsatgan sanʼat arbobi (1991). Toshkent politexnika instituti (1971) va Toshkent teatr va rassomlik sanʼati instituti (1979)ni tugatgan. R. otasi MuhiddinLirgshovdan hunar oʻrgangan; R. ijodida Toshkent kulollik maktabi anʼanalari (ayniqsa, "chizma" usuli) rivojlantirilgan hamda milliy kulollik sanʼatining koʻp asrlik yutuqlari, shaklshamoyili, rang, sir, naqshlar ijodiy oʻzlashtirilib boyitilgan. Anʼanaviy kulollikning kosagarlik va koʻzagarlik soxalarini qoʻshib olib boradi: lagan, likobcha, kuza, kosa, piyola, xumcha, guldon va boshqa; shu buyumlardan iborat tuplam (serviz)lar tayyorlaydi, yangi zamonaviy manzarali kulollik asarlari ham yaratadi: "Mashrafa" guldonlari, "Kupbarg", "Dastagul" nusxali shokosalar, "Qirgʻovul" palov servizi (1984—85), "Uchta vaza" (1990), "Shobarg", "Guli anor", "Guli uram", "Gulsafsar", "Karnaygul" laganlari, "Qushlar uyini" namoyoni (1979), "Anor sharbati" favvorasi (1982), panjara va vitrajlari (1988), moʻri (1990) va boshqa

R. 1966-yildan respublika va xalqaro koʻrgazmalarda ishtirok etadi, shaxsiy koʻrgazmalari tashkil etiladi. Ishlaridan namunalar respublika va xorijiy mamlakatlar muzeylari, xususiy kolleksiyalarda saqlanadi. R. "Mehnat shuhrati" ordeni bilan mukofotlangan (2000).

R.ning oʻgʻli Alisher Akbarovich (1975.24.6, Toshkent), buvasi usta Muhiddin va otasidan hunar oʻrgangan; anʼanaviy uslubda ijod qilib anʼanaviy badiiy buyumlar (koʻza, lagan, xumcha, shokosa va boshqalar)ni oʻziga xos tarzda tayyorlab, toshkent kulolligining rivojiga hissa qoʻshmoqda.

"Shuhrat" medali bilan mukofotlangan (2002). "Fidokorona xizmatlari uchun" ordeni (2014).

## Manbalar
Vahob Rahimov

**Vahob Rahimov** (1934.26.12, Samarqand - 2014.10.29) — konchi olim. Oʻzbekiston Fanlar akademiyasi akademik (2000), Oʻzbekistonda xizmat koʻrsatgan fan arbobi (1980), texnika fanlari doktori va professor (1972). Oʻrta Osiyo politexnika institutining konchilik fakultetini tugatgan (1957). Oʻzbekiston Fanlar akademiyasi konchilik boʻlimida ilmiy xodim, Toshkent politexnika institutida (hozirgi ToshTU) dotsent (1963-yildan), kafedra mudiri (1968-yildan), fakultet dekani (1969-yildan). 1984—90 yillarda prorektor, kafedra mudiri (1990-yildan). Asosiy ilmiy ishlari konlarni qazib olish natijasida togʻ jinslari massivida geomexanik jarayonlarning oʻzgarish qonuniyatlarini aniqlash, tabiiy va texnogen konlarning mineralxom ashyo potensialidan toʻla va kompleks foydalanishni taʼminlaydigan ekologik toza texnologiyalarni yaratish va qoʻllash hamda konchilik ishlarida elektronoptik asboblar va sunʼiy yoʻldoshlar orqali zamonaviy marksheyderlik texnologiyalarni qoʻllashning ilmiy asoslarini ishlab chiqish muammolariga bagʻishlangan.

## Manbalar
Muhiddin Rahimov

**Muhiddin Karimovich Rahimov** (1903.12.8 – Toshkent 1985.3.10) – kulol, sanʼatshunos. Oʻzbekiston SSR xalq rassomi (1944). Turkiston respublikasi Xalq xoʻjaligi kengashi qoshidagi (Toshkent) badiiy hunarmandlik maktabi (1918—1920), Moskva silikatlar instituti (1924—1926), Leningrad keramika instituti (1927—1929)da oʻqigan. Sanʼatshunoslik ilmiy tadqiqot institutida ilmiy xodim (1965—1971), Toshkent badiiy sanoat oʻquv ishlab chiqarish kombinati (1935—1950), Toshkent teatr va rassomlik sanʼati instituti (1958—1961) va Benkov nomidagi Respublika rassomlik bilim yurti (1952—1976) da dars bergan. Rahimov ijodida anʼanaviy oʻzbek kulolligi bilan zamonaviy keramika anʼanalari uygʻunlashgan. Ijodining dastlabki davrida yaratgan buyumlarida yorqin zamindagi koʻk, yashil, sariq gullar jilosi ajoyib mujassamot hosil qiladi. Oʻrta asrlar kulolligini yaxshi oʻrgangan Rahimov anʼanaviy (lagan, guldon) va yangi shaklli bezak idishlar, portretli sovgʻa buyumlar yaratdi, ularning bezagida oʻsimliksimon naqshlar bilan bir qatorda syujetli, hayvon shakllari va yozuvli tasvirlardan mohirona foydalandi. Keramika materiali va boʻyoqdarini oʻrganish yoʻlidagi izlanishlari samarasi sifatida bir qator asarlar maydonga keldi (Masaln, „Oʻzbekistonning badiiy keramikasi“, rus tilida, 1961 va boshqalar). Rahimov yaratgan sopol buyumlar respublika va xorijiy mamlakatlar muzeylarida saqlanadi. Hamza nomidagi Oʻzbekiston Davlat mukofoti laureati (1977).

Rahimov yashagan uyda „M. Rahimov nomidagi kulollik muzeyi“ ochilgan (1994).

## Manbalar
Toshpoʻlat Rahimov

**Toshpoʻlat Qayumovich Rahimov** ( 1950-yil15-dekabrda Shahrisabz tumanida tug'ilgan) — Oʻzbekiston Respublikasi xalq oʻqituvchisi (1997). Samarqand davlat universitetini tugatgan (1973). 1973-yildan Shahrisabz tumanidagi 39, 37, 1976-yildan 30-maktabida fizika va informatika oʻqituvchisi. Maktabda fizika va informatika fani xonasini zamon talabiga mos darajada jihozlagan. Taʼlim berishda noanʼanaviy dars usullaridan foydalangan.

## Manbalar
Qadamboy Rahimov

**Qadamboy Yoqubovich Rahimov** (1948.1.6, Urganch tumani Qorovul qishlogʻi) — dirijyor, bastakor. Oʻzbekistonda xizmat koʻrsatgan sanʼat arbobi (1991). Nizomiy nomidagi Toshkent pedagogika institutini tugatgan (1971). Urganch pedagogika bilim yurtida oʻqituvchi (1971—79), Komiljon Otaniyozov nomidagi viloyat filarmoniyasida direktor va badiiy rahbar (1979—86), Ogahiy nomidagi viloyat musiqali teatrida bosh dirijyor (1986-yildan). „Olma pishganda keling“ (E. Samandar), „Jobbi jujakning hiylasi“ (K. Avaz) kabi musiqali komediyalarga, „Jahannam“ (K. Avaz), „Tilim asalim“ (H. Rasul, Sh. Fayzullayev bilan) va boshqa pyesalarga musiqalar bastalagan. Shuningdek, xor asarlari, qoʻshiqlar („Goʻzal“, „Muhabbat qolur“, „Ketdi dilni kuydirib“ va boshqalar) muallifi. „Musiqaning elementar nazariyasi boʻyicha mashq va vazifalar toʻplami“ (2006) hamda „Musiqaning elementar nazariyasi“ (2007) qoʻllanmasi muallifi.
Gʻofir Rahimov

**Gʻofir Rahimovich Rahimov** (1905, Toshkent — 1972, Leningrad; Toshkentda dafn etilgan) — elektrotexnika sohasidagi olim, professor (1958), Oʻzbekiston Fanlar akademiyasi muxbir aʼzosi (1964), Oʻzbekistonda xizmat koʻrsatgan fan va texnika arbobi (1964). Leningrad universitetida oʻqigan (1923—26), Leningrad Politexnika institutini tugatgan (1931). Oʻrta Osiyo energetika institutida assistent (1932-yildan), dotsent (1933-yildan), kafedra mudiri (1934-yildan), prorektor (1956— 62), muhandislikfizika fakulteti dekani (1962—65). Ilmiy ishlari elektrotexnika, elektronika, elektr zanjirlari va tizimlariga, elektr ferromagnit zanjirlarning avtoparametrik uygʻonishi nazariyasi masalalariga doir. Oʻzbekiston Energetiklar va elektr sanoati xodimlari ilmiy tadqiqot jamiyati raisi (196372).

## Manbalar
* Elektronika, T., 1968.
Bekajon Rahimova

**Bekajon Rahimova** (1923.3.1.10 Xiva — 1997.2.4, Urganch) — aktrisa, xonanda. Oʻzbekiston xalq artisti (1991). 1936—38 yillar "Bolalar teatri"da, 1938—55 yillar Xiva xalq teatrida, 1955—90 yillar Ogahiy nomidagi teatrda faoliyat koʻrsatgan. Oʻz ijodi davomida bir qancha spektakllarda turli rollar ijro etgan: Maysara ("Maysaraning ishi"), Durjon kampir ("Paranji sirlari"), Yosuman ("Farhod va Shirin"), Feokla Ivanovna ("Uylanish"), Hoji ona ("Boy ila xizmatchi"), Zebo ("Arshin mol olon"), Jannat xoda ("Qaynona"), Margo ("Koʻngli yosh qariyalar"), Xodima ("Olma pishganda keling") va boshqa "Xiva vaqti bilan soat 700 da" filmidagi kampir roli bilan keng ommaga tanildi ("Boboyjonim" dueti). Shuningdek, hazil qoʻshiklar, xalq laparlarini qiyomiga yetkazib kuylab, raqsga tushgan.

## Manbalar
Gavhar Rahimova

**Gavhar Artyomovna Petrosyan Rahimova** (1911-yil 7-noyabr, Margʻilon – 2003-yil 18-fevral, Toshkent) – raqqosa, baletmeyster. O‘zbekiston SSR xalq artisti (1965). Tamaraxonimning singlisi. 1924—1927-yillar Margʻilondagi bolalar uyida tarbiyalangan va u yerda Usta Olim Komilov rahbarligidagi dutorchi qizlar toʻgaragiga qatnashib, Tamaraxonimdan raqs asoslarini oʻzlashtirgan. Qoʻqon (1927—1928), Samarqand (1928—1930, 1933—1937), Andijon (1930—1933), oʻzbek harbiy teatrlarida aktrisa, raqqosa va baletmeyster. Mohinbonu („Farhod va Shirin“), Xoljon xola (F. Zafariy, „Halima“), Zebo („Arshin mol olon“) kabi obrazlar yaratgan. 1937—1939-yillar Oʻzbek Davlat musiqali teatrida yakkaxon raqqosa. Oʻzbek davlat filarmoniyasida xotin-qiz dutorchilar ansamblida (1939—1940), Xorazm garmonchilar ansamblida (1940—1941), Oʻzbek davlat xotin-qizlar front ansamblida (1941—1945), Oʻzbek davlat filarmoniyasi va estradasida (1945—1968) raqqosa, baletmeyster, badiiy rahbar. „Lazgi“ ansamblini tashkil etgan va unga 1982-yilgacha rahbarlik qilgan. 1983-yildan oʻzi qayta tashkil qilgan Zebo Gʻaniyeva nomidagi konsertfront sayyor brigadasining rahbari boʻlgan. Rahimova ijod etgan „Ufori soxta“, „Buxorocha“, „Uygʻurcha“, „Ozarbayjoncha“, „Andijon samosi“, „Usmoniya“, „Gul oʻyin“ kabi va „Katta oʻyin“ (Usta Olim Komilov bilan hamkorlikda), „Ufori soxta“, „Oʻzbekiston qizlari“, „Jayxun misoli lazgi“, „Koʻzim qarosi“, „Lazgi salomi“ singari raqslari bilan oʻzbek raqsi rivojiga munosib hissa qoʻshgan. „El-yurt hurmati“ ordeni bilan mukofotlangan (1999).

## Manbalar
Gulora Rahimova

**Gulora Rahimova** (1948.25.3, Bogʻot tumani Bogʻot qishlogʻi) — aktrisa, xonanda. Oʻzbekiston xalq artisti (1992). Urganch pedagogika institutini tugatgan (1970). 1973-yildan Ogahiy nomidagi musiqali drama teatrida ishlaydi. U avval yakkaxon xonanda, keyinroq spektakllarda bosh rollarda chiqa boshlagan. Gulsanam (Uygʻun, "Beruniy"), Nurxon (Komil Yashin, "Nurxon"), Saidabegim (Shalomayev, "Ibn Sino"), Shohsanam (Ayyomiy, "Oshiq Gʻarib va Shohsanam"), Layli (Navoiy, "Layli va Majnun"), Munavvar (H. Muhammad, "Toshkentning nozanin malikasi"), Ketavani (N. Dumbadze, "Quyoshni koʻrayapman"), Ugʻiloy (K. Avaz, "Marvarid taqqan ayol"), Gulasal (P. Telegenov, "Toshlar tilga kirganda"), Toʻmaris (N. Salayev, "Toʻmaris"), Gulsumbonu (E. Samandar, "Arab Muhammadjon"), Durdava ("Avesto") kabi rollarni ijro etgan. Xonanda sifatida "Feruz", "Samarqand ushshogʻi", "Faryod", "Guluzorim", "Dugoh", "Buxoro toʻlqini" kabi mumtoz hamda "Oʻzbekiston", "Vatan" kabi zamonaviy qoʻshiklar, laparlarning mohir ijrochisi R. haqida videofilm (rej. H. Qahramonov) suratga olingan (1999).

## Manbalar

## Havolalar
* IJOD YO'LI O'zbekiston Xalq artisti Gulora Rahimova haqida
Dilorom Rahimova

**Dilorom Rahimova** (1947.20.4, Urganch shahri) — Oʻzbekiston Respublikasi xalq oʻqituvchisi (1995). Xorazm pedagogika institutini tugatgan (1971). 1971-yildan Xiva shahridagi 9, 1982—2000-yillarda 11-maktabda rus tili va adabiyoti oʻqituvchisi sifatida faoliyat yuritgan. Bolalarga taʼlim berishda yangi pedagogik texnologiyalardan foydalangan.

## Manbalar
Mukambar Rahimova

**Mukambar Hakimovna Rahimova** (1941.23.3, Toshkent) — aktrisa, rejissyor Oʻzbekiston xalq artisti (2002). Toshkent teatr va rassomlik sanʼati institutining aktyorlik (1964) va rejissyorlik (1976) ftlarini tugatgan. 1964-yildan "Oʻzbekfilm"ning aktyor studiyasida. Rahimova keng diapazoni, yuqori mahorati, chuqur dramatik va satirik obrazlari bilan diqqatga sazovor. Qunduz ("Istiqbol yoʻli"), Lola ("Surayyo"), Enaga ("Dahoning yoshligi"), Xatira ("Oy borib, omon qayt"), kabi rollarni yaratgan. Rejissyor sifatida Fargʻona teatri ("Intilganga tole yor"), Jizzax teatri ("Xayolparast") va boshqa teatrlarda ham spektakllar, "Guvohsiz suhbat", "Nomaʼlum ayol maktubi", "Qasoskorning oltin boshi" kabi radiopostanovkalar sahnalashtirgan. Dublyaj rejissyor i sifatida tanilgan ("Oq shudring", "Igna", "Mening Miom, Mio", "Shahrizodaning yangi ertaklari", "Zombe", "Delfin hayqirigʻi", "Uch qirolning toʻqnashuvi", "Kunning ayoli" va boshqalar) Oʻzi ham 13 yoshidan dublyajda, radiopostanovka, telespektakllarda qatnashadi. "Dugonalar", "Tabassum", "Vatandosh", "Yaxshi kayfiyat" kabi radiojurnallarning boshlovchisi.

## Manbalar
Salimaxon Rahimova

**Salimaxon Rahimova** (1949.20.2, Qoʻqon sh.) — Oʻzbekiston Respublikasi xalqoʻqituvchisi (1995). Qoʻqon pedagogika institutini tugatgan (1974). 1967-yildan Qoʻqon shahridagi 9, 25, 8maktabda boshlangʻich sinf oʻqituvchisi, 1974—2001-yillarda 8maktabda ona tili va adabiyot oʻqituvchisi, oʻquv boʻlimi mudiri. Sayohat, munozarabahs, konferensiya, leksiyaseminar kabi noanʼanaviy dare usullaridan foydalangan.

## Manbalar
Hamid Rahimov

**Hamid Rahimov** (1927.15.5 — Toshkent — 1977.8.12) — kompozitor, dirijyor, Oʻzbekistonda xizmat koʻrsatgan sanʼat arbobi (1967). Toshkent konservatoriyasini tugatgan (1954). Oʻzbek davlat filarmoniyasining ashula va rake ansambli (1950—56), "Bahor" ansamblida (1958—59) musiqa rahbari, Muqimiy teatrida dirijyor (1958 — 59), Oʻzbekiston Madaniyat vazirligida masʼul xodim (1960—61 va 1972—73), Toshkent konservatoriyasi rektori (1961—71), dotsenti (1967—72), Toshkent pedagogika instituti kafedra mudiri (1973—77). P. Rahimov bilan xdmkorlikda "Singillar qissasi" (Sh. Tamkin, 1955) va "Zafar" (U. Ismoilov, 1956) ilk musiqali dramalarni yaratgan. Keyinchalik "Oq nilufar" (R. Hamroyev, A. Bobojon, 1958), "Rais uylanarmish" (B. Xalilov, 1959), "Ishqing bilan" (H. Umarov, 1959), "Tanbur nolasi" (M. Qodirov, 1973) "Jonim fido" (I. Rahim, 1974). "Mashrab" (A. Tursunov, 1977) kabi musiqali drama va komediyalari bilan mazkur janr rivojiga hissa qoʻshgan. R., shuningdek, "Zafar" (U. Ismoilov, 1970) operasi, simfonik orkestr uchun "Yoshlik" poemasi, 5 ta raqs, 2 ta syuita, "Bahor" kantatasi, "Fargʻonalik beshovlon" kinofilmiga va 3 telefilmga yozilgan musiqa, "Qalb qoʻshigʻi", "Xayolim senda", "Toshkent bahori", "Quyoshiston" kabi qoʻshiklar va boshqa asarlar muallifi.

## Manbalar

## Havolalar
* https://newspaperarchive.com/obituary-clipping-dec-10-1977-2169908/
Shahodat Rahimova

**Shahodat Rahimova** (1919.5.1 1979.8.12) — aktrisa, xonanda (dramatik soprano). Oʻzbekiston xalq artisti (1940). Moskva konservatoriyasini tugatgan (1951). Ijodini Andijon teatrida boshlagan (1932—39). Gulsara (Komil Yashin, "Gulsara"), Gulchehra (U. Hojibekov, "Arshin mololon"), Shirin (Xurshid, "Farhod va Shirin") kabi obrazlarni shu teatrda yaratgan. 193953-yillar Navoiy teatrida, 1953 — 58 yillar Mukimiy teatrida, 1959—78 yillar Oʻzbek davlat filarmoniyasida ishlagan. Norgul (M. Ashrafiy, "Boʻron"), Jamila (O. Chishko, "Mahmud Torobiy"), Oq Junus (Yevgeniy Brusilovskiy, "Er targʻin"), Layli (T. Sodikrv, R. Glier, "Layli va Majnun"), Polina (P. Chaykovskiy, "Qargʻa motkasi") kabi opera partiyalarini, Zuxra (S. Abdulla, T. Jalilov, "Tohir va Zuxra"), Nurxon (Komil Yashin, T. Jalilov, "Nurxon"), Shirin (Xurshid, Yu. Rajabiy, "Farhod va Shirin"), Obida (S. Abdulla, T. Jalilov, "Mukimiy"), Sanam (A. Bobojon; K. Otaniyozov, "Aziz va Sanam") kabi musiqali dramalardagi rollari yuksak ijrosi, oʻtkir psixologik talkini bilan ajralib turadi. R. shuningdek, "Ey dilbari jononym", "Ushshoq", "Sallamno", "Samarqand ushshogʻi" kabi ashulalari bilan xalq orasida mashhur boʻlgan. "Qasam" (Saodat), "Yoqut yulduzlar" (Xayri) kabi filmlarda suratga tushgan.

## Manbalar
Hamrobibi Rahimova

Hamrobibi Bozor qizi Rahimova 1896-yil Buxoro viloyati Vobkent tumanida dunyoga keldi. Sopol oʻyinchoqlar yasovchi kulol bo'lib elga tanildi. Qadimgi anʼanaviy mayda shakllar haykaltaroshligi namoyandasi bo'ldi. Rahimova Hamrobibi hunar (loydan oʻyinchoq xushtak — ushpulaklar tayyorlash, ularni oʻchoqda qizdirib pishitish, boʻyash)ni Shamsibibi kampirdan oʻrgangan. 1970—1975 yillar Oʻzbekiston Rassomlar uyushmasi Badiiy fondida, 1978—1079-yillar "Us to" birlashmasida usta Rahimova qadimgi xalq sanʼati uslubida ijod qildi, u yaratgan sodda va samimiy yumorli mazmun bilan boyitilgan oʻyinchoqlar (ot, fil, eshak, qoʻchqor, tovuq, toychoq, kiyik, qoʻzichoq) afsonaviy qush va hayvonlarning shakllaridan iborat boʻlib, xushtagi yon tomonida; oʻyinchoqlarning yuqori qismi tuxumning oqi qoʻshilgan sariq, qizil, yashil, koʻk rang boʻyoqlar bilan boʻyalib, chiziqlar bilan bezatilgan. Rahimova ishlaridan na'munalar respublika va xorijiy mamlakatlar muzeylari (jumladan, Luvr, Parij; "Faense" jahon keramika muzeyi, Italiya; Ermitaj, Sankt-Peterburg va boshqalar)da saqlanadi.

## Manbalar
Yerkegali Rahmadiyev

**Yerkegali Rahmadiyev** (1930.1.8, hozirgi Sharqiy Qozogʻiston viloyati Chubartaus tumani) — qozoq kompozitori, pedagog. Qozogʻiston xalqartisti (1975). Milliy kompozitorlik maktabi asoschilaridan. Olmaota konservatoriyasini tugatgan (1957). Olmaota konservatoriyasi rektori (1967—75), professor (1979-yildan), Qozogʻiston kompozitorlari uyushmasi raisi (1968—91), Qozogʻiston Respublikasi Madaniyat vaziri (1991—93). Orkestr uchun yaratgan "Omongeldi" (1956), "Dayrabay" (1963), "Qudashaduman" (1973) va boshqa partituralar milliy cholgʻu (doʻmbira) kuylariga xos uslubiy anʼanalar va yevropa simfonizmi uygʻunligiga asoslangan. Ijodida yirik mavzu va keng koʻlamli janrlarga izchil murojaat etgan: "Qamar suluv" (1963), "Alpamis" (1973), "Ablayxon" (1999) va boshqa operalar, "Qayran Mayra" (1986) musiqali dramasi va boshqa Xor asarlari, qoʻshiqlar, kamercholgʻu asarlar, kinofilmlar uchun musiqalar yozgan.

## Manbalar
Rahmat Majidiy

**Rahmat Majidiy** (1906, Xiva 1986.26.12, Toshkent) — adabiyotshunos olim. Orenburgdagi "Husayniya" madrasasida oʻqigan (1917—18). Xorazm inqilobidan keyin Toshkentga borib, dastlab "Iqbol" mehnat internat maktabi (1920), Narimonov nomidagi maktab (1922), 
Oʻrta Osiyo universiteti ishchilar fakulteti (1923—25), soʻngra Moskva universiteti huquqftida (1925—28) oʻqigan. Kasallanish orqasida Xorazmga qaytib kelib, viloyat gaz.da muharrir boʻlib ishlagan (1928—30). XXSRning tugatilishi bilan dastlab Samarqandda Oʻzbekiston Oliy sudi kollegiyasida aʼzo (1930), soʻngra Toshkentga koʻchib borib, "Qizil Uzbekistan" gaz.da boʻlim mudiri (1931), Yozuvchilar uyushmasini tashkil etish qoʻmitasida rais (1932— 33), Yozuvchilar uyushmasida rais (1934) lavozimlarida faoliyat olib borgan. 1935-yilda Qizil professorlar institutiga oʻqishga yuborilgan. Oʻqishni tugatgach (1938), Moskvadagi fkalardan biri qoshidagi maktabda oʻquv boʻlim mudiri etib tayinlangan. 1940-yildan qatagʻon etilguniga qadar (1950), oqlangandan keyin ham (1954-yildan) Toshkentda Til va adabiyot institutida ilmiy xodim boʻlib ishlagan. "Isteʼdod va burch" (1974) va "Ogahiy lirikasi" (1963) kitoblari muallifi.

## Manbalar
Habibulla Rahimov

**Habibulla Gʻaybullayevich Rahimov** (1946.31.10, Tojikistonning Xujand tumani) — kompozitor, Oʻzbekiston Respublikasi sanʼat arbobi (2001). Toshkent konservatoriyasini tugatgan (1974). Qodiriy nomidagi Madaniyat institutida oʻqituvchi (1977—89), hozirgi Oʻzbekiston konservatoriyasida dotsent (1990-yildan), Oʻzbekiston bastakorlar uyushmasi kotibi (1992-yildan). 3 simfoniya, turli (alt, violonchel, ovoz, fortepiano, qashqar rubobi va boshqalar) sozlar uchun konsertlar va konsertinolar, "Ona qalbi", "Alpomish va Oybarchin" operalari, shuningdek, "Parvona", "Kelin tanlov" kabi musiqali drama va komediya, oratoriya va kantata, puflama sozlar orkestri, oʻzbek xalq cholgʻulari orkestri uchun, arab, turk, yapon, koreys va boshqa xalqlar kuylari asosida kamer orkestr uchun musiqalar, kamervokal, kamercholgʻu asarlar yozgan.

## Manbalar
Mirmahmud Rahmatov

**Mirmahmud Mirahmatovich Rahmatov** (1950.18.2, Toshkent) — ganchkor usta, Oʻzbekiston xalq ustasi (2002). Us t a Mahmud Usmonovnpng shogirdi. Ustozi bilan ishlab hunar oʻrgangan; 1966-yil Alisher Navoiy teatri binosining ganch bezaklarini taʼmirlashda qatnashgan. Rahmatov respublika va xorijiy mamlakatlar (Ukraina, Rossiya va boshqalar)dagi jamoat binolarini bezagan, nafis va jozibali bezaklar (Mas, qandil, namoyon, rozetka va boshqalar) tayyorlagan. Temuriylar tarixi davlat muzeyi, Oliy Majlis, Toshkent shahri hokimiyati binolari, Imom Buxoriy majmuidagi ishlari diqqatga sazovor.

## Manbalar
Abduraxmon Rahmatov

**Abduraxmon Chorshanbiyevich Rahmatov** (1932.7.11, Termiz tumani — 1999.8.10, Termiz) – Oʻzbekiston xalq artisti (1985). 1960-yildan Surxondaryo viloyat musiqali drama teatrining aktyori. Murodxonov, Sunnat, Parvoz (H. Gʻulom, „Fargʻona hikoyasi“, „Toshbolta oshiq“, „Ajab savdolar“), Hoji (Komil Yashin, „Nurxon“), Devona (S. Jamol, „Guli siyoh“), Rustam (U. Umarbekov, „Uliklar kechirmaydi“), Dargʻa (Hamza, „Maysaraning ishi“), Ashuraliyev (A. Qaxdor, „Ayajonlarim“), Mirza (Shuhrat, „Besh kunlik kuyov“), Utkuriy (Uygʻun, „Parvona“), Samandarov (J. Jabborov, „Oʻjarlar“), Vurm (F. Shiller, „Makr va muhabbat“), Borisov (A. Ibrohimov, „Zoʻldir“), Qahxrr (M. Hazratqulov, „Qaytar dunyo“), Yalla bobo (M. Boboyev, „Soʻnmasin chiroq“) kabi obrazlarni shu teatrda yaratgan.

R. ijodi qaxramonlari dunyoqarashi mohiyatini, insoniylik fazilatlarini aniq ifodalay olishi bilan ajralib turadi.

## Manbalar
Ismatulla Rahmatullayev

**Ismatullo Rahmatullayev**, **Rahmatullozoda** (1883 - 1962, Samarqand tumani, Rajabamin qishlogʻi) — jadid maʼrifatparvari, pedagog. Abduqodir Shakuriyning "usuli savtiya" maktabida (1901—05) oʻqib, soʻng shu maktabda oʻqituvchilik qilgan (1906— 12), ayni paytda rustuzem maktabi, da ham tahsil olgan (1903—06). "Dorul adab" maktabini tashkil etgan (1913—17). Tojik tilida "Taʼlimi alifbo" darsligini nashr etgan (1915). 1915-yilda nashr etilgan “Maktab uchun qo‘llanma” (“Rahbari maktab”) darsligini yaratganida ustozning xizmatlari katta bo‘ldi. Hozirgacha bu darslik arab tilida savod o‘rgatish bo‘yicha eng yaxshilaridan biri sanaladi. Ismatullo Rahmatullayev Konstantin Dmitriyevich Ushinskiy va Lev Nikolayevich Tolstoyning ilg‘or pedagogik qarashlarining faol targ‘ibotchisi edi. O‘zbekiston milliy ziyolilarini tayyorlashda bevosita ishtirok etgan ustoz – ustoz, tashkilotchi, metodist va faol jamoat arbobi sifatida Ismatullo Rahmatullaevning xizmatlari juda katta.1917—19 yillarda Samarqandsa 35 ta yangi maktabning ochilishida ishtirok etgan. Samarqanddagi Oʻzbek maorif bilim yurti (1922—25) va Oʻzbekiston davlat kitob palatasining 1-direktori (1926—29), Behbudiy nomidagi kutubxona mudiri (1930—37). "Nashri maorif" va "Anjumani maorif" jamiyatlarining hayʼat aʼzosi (1917—21). "Milliy ittuhod" tashkiloti aʼzolari bilan hamkorlikda ayblanib, ikki marta qatagʻon etilgan (1937-1943, 1949-1954). Hamid Olimjon, Fotih Niyoziy, Muzayyana Alaviya, Razzoq Hamroyev, Tolibjon Sodiqov, Voxid Abdullayev singari fan va madaniyat arboblari Ismatullo Rahmatullayev. rahbarlik qilgan bilim yurtida taʼlim olganlar.

## Manbalar
Farogʻat Rahmatova

**Farogʻat Rahmatova** (1926-yil 25-may — Qarshi, 2014-yil — Toshkent) — aktrisa va xonanda. O‘zbekiston SSR xalq artisti (1964). 

## Ijodi
Konservatoriyaning tayyorlov kursini tugatgan (1944—45). Ijodiy faoliyatini Qashqadaryo teatrida „Yoriltosh“ spektaklida Oymomo rolini ijrosi bilan boshlagan (1940). Keyinchalik Buxoro teatrida (Shirin, „Farhod va Shirin“; Muhabbat, „Davron ota“), Toshsovet nomidagi Yangiyoʻl teatrida (Oksana, „Qoʻchqor Turdiyev“; Guloyim, „Muqanna“; Zuhra, „Tohir va Zuxra“, Guljon, „Nasriddin Buxoroda“; Oftobxon, „Oftobxon“ va boshqalar)’ ishlagan. 1948-yil Toshsovet teatri Muqimiy teatriga qoʻshilgandan buyon, shu teatr aktrisasi. Teatr sahnasida rang-barang obrazlar yaratib elga tanildi: Sarvi (Uygʻun; M. Leviyev, „Oltin koʻl“,) Oybarchin (S. Abdulla; T. Jalilov, „Alpomish“), Darijon (T. Sobirov; M. Yusupov, „Uch bahodir“), Sanam (A. Bobojon; M. Yusupov, „Aziz va Sanam“), Obidaxon (S. Abdulla; T. Jalilov, G. Mushel, „Mavlono Muqimiy“), Zulxumor (Komil Yashin; T. Jalilov, „Ravshan va Zulxumor“), Kumush (D. Fayziy, „Zarafshon qizi“), Risolat pari (H. Gʻulom; M. Leviyev, „Toshbolta oshiq“), Hayotxon (M. Ismoiliy; D. Soatqulov, „Fargʻona tong otguncha“), Ona (X. Rasul; M, Yusupov, „Muqaddas diyor“; R. Maʼdiyev; B. Lutfullayev, „Takdir“), Zubayda (R. Maʼdiyev; F. Olimov, „Devona“) va boshqa Uning qaxramonlari hissiyotlarga boyligi, holatlarining anikligi, taʼsirchanligi, nozik oʻynoqi qochirimlari, oʻziga xos talqin1; bilan ajralib turadi. R. xonanda sifatida ham el orasida mashhur. „Diyorimsan“, „Goʻzal“, „Tuprogʻim mening“, „Yoring unutma“, „Yordan salom kelibdir“, „Vafo qilsa“, „Onajon“, „Unutma“, „Gul mavsumi“, „Dugoh“ kabi qoʻshiq va ashulalarning betakror ijrochisi. „Mehnat shuxrati“ ordeni bilan mukofotlangan (1992).

## Shaxsiy hayoti
1926-yil 25-may sanasida Qarshi shahrida tugʻilgan. Otasi kosib boʻlib oila boqqan.

## Manbalar

## Havolalar
https://arboblar.uz/uz/people/rakhmatova-farogat
Sirojiddin Rahmatullayev

**Sirojiddin Rixsitillayevich Rahmatullayev** (1953.1.2, Toshkent viloyati hozirgi Zangiota tumani) — yogʻoch oʻymakori, Oʻzbekiston xalq ustasi (2003). Benkov nomidagi respublika rassomlik bilim yurtini tugatgan (1978). 1978-yildan "Us to" birlashmasida usta; ish faoliyatini Ortiq Fayzullayev ijodiy guruhida boshlagan. Rahmatullayev xalq amaliy sanʼati anʼanalarida lagan, lavh, kuticha va boshqa badiiy buyumlar yaratdi, respublika va xorijdagi koʻplab maʼmuriy, madaniy binolar interyerlarini bezadi. Temuriylar tarixi davlat muzeyi, Turkiston saroyi, Oʻzbek milliy akademik drama teatri va boshqa binolar uchun mahorat bilan tayyorlagan eshiklari va naqshlari diqqatga sazovor. Rahmatullayev asarlari respublika va xorijiy koʻrgazmalarda yuksak baholangan.

## Manbalar
Hanifa Rahmatullayeva

**Hanifa Rahmatullayeva** (1956.30.4, Zomin tumani) — Oʻzbekiston Respublikasi xalq oʻqituvchisi (1999). Respublika rus tili va adabiyoti institutini tugatgan (1979). 1978-yildan Zomin tumanidagi 1gimnaziyada rus tili va adabiyoti oʻqituvchisi. Darsni yangi pedagogik texnologiyalardan foydalangan holda oʻtadi. Bir qancha oʻquv metodik qoʻllanmalar muallifi.

## Manbalar
Manzura Rahmatullayeva

**Manzura Rahmatullayeva** (1935. 20.7, Toshkent shahri) — Oʻzbekiston Respublikasi xalqoʻqituvchisi (1997). Toshkent pedagogika institutini tugatgan (1962). 1964-yildan Sobir Rahimov tumanidagi 139, 1980-yildan Akmal Ikromov tumanidagi 245maktabda kimyobiol. oʻqituvchisi. Darslarni noanʼanaviy usulda texnika vositalaridan foydalangan hodda oʻtadi.

## Manbalar
Muharram Rahmatullayeva

**Muharram Faxriddinovna Rahmatullayeva** (1934.15.11, Toshkent shahri) — Oʻzbekiston Respublikasi xalq oʻqituvchisi (1995). Toshkent Davlat Universitetini tugatgan (1959). 1963-yildan Sobir Rahimov tumanidagi 111, 1994-yildan 185maktabda fizika oʻqituvchisi. Darslarni yangi pedagogik texnologiyalardan foydalangan hodda oʻtadi.

## Manbalar
Shafoat Rahmatullayeva

**Shafoat Rahmatullayeva** (1941-yil 4-yanvar, Qoʻqon – 2024-yil 24-dekabr) – oʻzbekistonlik teatr va kino aktrisasi. Oʻzbekiston SSRda xizmat koʻrsatgan artist (1980), Oʻzbekiston xalq artisti (1992).

## Hayoti
Shafoat Rahmatullayeva 1941-yil 4-yanvarda Furqat tumanida tugʻilgan. Otasi Muqaddasxon kolxoz raisi boʻlgan boʻlib, uning toʻrt qizi boʻlgan. Dastlab, u Pedagogika texnikumida oʻqigan va u yerdagi teatr aktyorlari drama toʻgaragi sabab aktrisa boʻlishga qiziqib qolgan. Lekin otasi bunga qarshilik qilgan. Shu vaqtlarda „Maftuningman“ filmiga kasting boʻlgan va u kastingdan muvaffaqiyatli oʻtib, Sayyora roliga tasdiqlangan. Buni ota-onasiga oʻzi aytolmagan. Oʻqituvchisi bu haqida otasiga aytgan, lekin u yana qarshilik qilgan. Soʻng otasining fikri oʻzgarib, bungan rozilik bergan:Faqat bir shart bilan rozilik beraman. Televizor va radioga chiqadigan, xalq tan oladigan artist boʻling. Etagini boshiga qoplab, toʻyma-toʻy yuradigan artist boʻlsangiz, rozi emasman.Otasi rozi boʻlganidan keyin Toshkent davlat teatr va rassomchilik institutida oʻqishni boshlagan. 1965-yil oʻqishni tugatib, Sirdaryo teatrida oʻz faoliyatini boshlagan. Qoʻqon teatrining aktrisasi (1963—1965; 1971—1975; 2000-yildan), 1965—1971-yillar Jizzax, 1975—2000-yillar Sirdaryo teatrlarida aktrisa boʻlib faoliyat yuritgan. Rahmatullayeva keng diapazonli aktrisa boʻlib, musiqiy va dramatik hamda komediya, tragediya janrlaridagi spektakllarda ijod qilib keladi: Maysara (Hamza, „Maysaraning ishi“), Narzi (3. Fatxullin, „Vatan ishqi“), Poshsha xola, Zebo (M. Boboyev, „Qaydasan, jon bolam“, „Yer tomiri“), Gonorelya (U. Shekspir, „Qirol Lir“), Zuhra (Abdulla Qahhor, „Ogʻriq tishlar“), Jurden xonim (Molyer, „Soxta oqsuyak“), Tosh xola (J. Mahmudov, „Ayollar faryodi“), Maʼmura kampir (Jan Sarron, „Maʼmura kampir“) kabi rollari bilan tanildi. 1995-yil Poshsha xola va Maʼmura kampir rollari uchun yilning „Eng yaxshi ayol roli“ sovrini bilan taqdirlandi. U filmlardagi birinchi rolini „Masxaraboz“ filmida ijro etgan. Lekin uning xalq orasida tanilishiga „Sevginator“ filmidagi ijarachi xola roli sabab boʻlgan.

Shafoat Rahmatullayeva 2024-yil 24-dekabrda vafot etgan.

### Shaxsiy hayoti
Shafoat Rahmatullayeva Sirdaryo teatrida ishlab yurganida samarqandlik Erkin Qosimov degan akkordeonchi yigit bilan tanishib qolgan. Ular turmush qurishgan, lekin ularning farzandi chaqaloqlik paytida vafot etgan. 8 yildan soʻng ham farzandli boʻlishmagan va Shafoat Rahmatullayeva oʻz xohishi bilan ajrashgan.

## Filmografiyasi

## Mukofotlari

* Oʻzbekiston SSRda xizmat koʻrsatgan artist (1980)
* Oʻzbekiston xalq artisti (1992);

## Manbalar

## Havolalar

*
Rahmatullo yusuf oʻgʻli

**Rahmatullo yusuf oʻgʻli** (1917.10.3, Samarqand viloyati Nurota tumani – 1987) – oʻzbek xalq dostonchisi.

Kurgʻon dostonchilik maktabi vakili. Ergash Jumanbulbul oʻgʻli va Poʻlkan Muhammad Jomrot oʻgʻlining shogirdi. Undan „Tohir va Zuxra“, „Sumanbar“, „Zevarxon“, „Varqa va Gulshoh“, „Rustamxon“, „Alpomish“ va boshqa 20 dan ortiq dostonlar, termalar, oʻzi ijod etgan sheʼrlar yozib olingan, baʼzilarini oʻzi xatga tushirgan. Ular Oʻzbekiston Fanlar akademiyasi Til va adabiyot instituti folklor arxivida saqlanadi. Dostonlari „Oʻzbek xalq ijodi“ turkumida nashr etilgan (1974).

## Manbalar
Sobir Rahmetov

**Sobir Gʻafurovich Rahmetov** (1952.19.12, Chimkent) — rangtasvir ustasi, Oʻzbekiston Badiiyot akadimyasi akademik (2003), Oʻzbekiston xalq rassomi (2000). Benkov nomidagi Respublika rassomlik bilim yurti (1973) va Sankt Peterburgdagi Repin nomidagi rangtasvir, haykaltaroshlik va meʼmorlik instituti (1979) ni tugatgan. 1979-yildan Uygʻur nomidagi Toshkent sanʼat instituti rangtasvir kafedrasida pedagog, 2003-yildan dotsent. R. ijodida yorqin boʻyoqlarni keng qoʻllaydi; asar qahramonlari, manzaralar harakat jarayonida koʻtarinki ruhda aniq va nozik tasvirlanadi; ayniqsa, manzara inson maʼnaviyati, uning ziddiyatlarga toʻla qalb kechinmalarini taʼsirchan ifodalashning oʻziga xos vositasiga aylanadi. "Shoir Gʻafur Gʻulom" (1986), "Haykaltarosh Azamat" (1987), "Bastakor Yunus Rajabiy" (1996), "Sulton Ahmad Mirzo" (2000), "Avtoportret" kabi portretlar, "Layli va Majnun" (1998), "Boysun" (1999), "Alpomish" (2002), "Xumson " (2002) va boshqa tarixiy va mavzuli kompozitsiyalar muallifi.

Rahmetov respublika va xalqaro koʻrgazmalar ishtirokchisi, asarlari respublika va Angliya, AQSH, Yaponiya, Turkiya, Germaniya kabi xorijiy mamlakatlar muzeylarida, xususiy toʻplamlarda saqlanadi.

## Adabiyot
* Sobir Rahmetov (Katalog), T., 2000.

## Manbalar
Karimbergan Rahmonberganov

**Karimbergan Rahmonberganov** (1870 — Xiva — 1959) — toshtarosh usta, muhrkan, kandakor. Bobosi Xudoybergan muhrkan va otasi usta Rahmonbergan Xudoyberganovlar bilan birga ishlab hunar oʻrgangan. Bobosi bilan Xiva xoni Muhammad Rahim II va Isfandiyorxon hovli saroyidagi, Koʻhna, Ark, Islomxoʻja madrasasi ayvonlaridagi ustunlarga marmardan oʻyma naqshli poyustun (oʻratosh)lar ishlagan; otasi bilan Xivaning meʼmoriy obidalari (Toshhovli, Koʻhna Ark va boshqalar)ni taʼmirlashda qatnashgan. Rahmonberganov Toshkentdagi Navoiy teatrining Xiva zalini bezash uchun nafis naqshlar bilan bezatilgan marmar namoyonlar yaratgan.

## Manbalar
Baxrom Rahmonov

**Baxrom Rahmonov** (1915.5.5 — Toshkent — 1961.5.4) — dramaturg, publitsist. Toshkent yuridik institutini tugatgan (1936). Oʻzbekiston Tashqi ishlar vazirligida (1946—48) va "Qizil Oʻzbekiston" gaz. boʻlim mudiri, muharrir oʻrinbosari (1948—50). Oʻzbekiston KP MKda boʻlim mudiri (1950—52). Oʻzbekiston Madaniyat vazirligi Sanʼat ishlari boshqarmasi boshligʻi (1953—55). Oʻzbekiston Yozuvchilar uyushmasi kotibi (1958—61). "Yurak sirlari" (1953) komediyasi, "Surmaxon" dramasi (1955), "Bir toʻy mojarasi" (1956, hamkorlikda), "Soʻnggi nusxalar" (1959—60), "Qilmishqidirmish" (1960—61) kabi koʻp pardali hamda "Uzi boshqayu, soʻzi boshqa" (1955), "Hasad va muhabbat" (1957), "Xoʻjayin koʻchdi" (1958) singari bir pardali komediyalar muallifi. "Mardlar qissasi" dramasi (1958) fuqarolar urushi voqealariga bagʻishlangan. 

## Manbalar
Boʻston Rahmonova

**Boʻston Rahmonova** (1949.20.12, Qarshi tumani) — Oʻzbekiston Respublikasi xalq oʻqituvchisi (1995). Toshkent Davlat Universitetini tugatgan (1971). 1971-yildan Nishon tumanidagi maktablarda, 2000-yildan Qarshi tumanidagi 20maktabda oʻzbek tili va adabiyoti oʻqituvchisi. Darslarni yangi pedagogik texnologiyalar asosida oʻtadi.

## Manbalar
Mamajon Rahmonov

**Mamajon Rahmonov** (1914.21.12, Koʻqon — 2010.6.4, Tashkent) — teatrshunos olim. Oʻzbekiston Fanlar Akademiyasi akademik (2000). Oʻzbekistonda xizmat koʻrsatgan fan arbobi (1975). Sanʼatshunoslik doktori (1968), professor (1969). Moskva moliya institutini (1936), Toshkent teatr va rassomlik sanʼati institutini tugatgan (1954). Oʻzbekiston sanʼat ishlari Boshkarmasida boʻlim boshligʻi (193842), Oʻzbekiston davlat filarmoniyasi (1942), Mukimiy teatri (1943– 49), Moskva konservatoriyasi qoshidagi oʻzbek opera studiyasi (1949–51), Navoiy teatri (1957–60 va 1970–76) direktori. Toshkent konservatoriyasi (1976–79), Toshkent teatr va rassomlik sanʼati instituti (1979–85) rektori. Sanʼatshunoslik institutining teatr va xoreografiya bulimining mudiri (1960–76; 1985-yildan yetakchi ilmiy xodim). Ilmiy asarlarida oʻzbek teatri tarixi, Hamzaning dramaturgiya va teatr sanʼati sohasidagi faoliyati, Oʻzbek milliy akademik drama teatrining bosib oʻtgan yoʻli tadqiq qilingan. Hamza nomidagi Oʻzbekiston Davlat mukofoti laureati (1983). „El-yurt hurmati“ ordeni (2000) va „Shuhrat“ medali (1994) bilan mukofotlangan.

Mamajon Rahmonov 2010-yil 6-aprelda 96 yoshida vafot etdi.

## Manbalar

## Adabiyotlar
* Hamza va oʻzbek teatri, T., 1959; Oʻzbek teatri tarixi (18–20-asrlar), T., 1968; Shukur Burhonov, T., 1974 (hamkorlikda); Oʻzbekiston teatri (qadimdan 18-asrga qadar), T., 1981; Hamza nomli oʻzbek davlat akademik drama teatri (1914–1960), T., 2001.
Sobir Rahmonov

**Sobir Rahmonov** (1910.20.3 — Namangan — 1990.2.12) — Oʻzbekiston xalq artisti (1961). Dastlab (1927—31) "Tankidiy truppa"da, 1931-yildan Namangan teatrida ishlagan. R. oʻzbek teatrining utkir harakterli, komik aktyorlaridan. Hidoyatxon, Mulladoʻst, Xolmat (Hamza, "Maysaraning ishi", "Boy ila xizmatchi"), Qoʻziyev (Abdulla Qahhor, "Shohi soʻzana"), Toshbolta (H. Gʻulom, "Toshbolta oshiq"), Huzurxuja (Komil Yashin, "Nurxon"), Xuja Nasriddin (A. Xachaturov, L. Solovyova, "Nasriddin afandi"), Xlestakov (N. Gogol, "Revizor"), Mashara (U. Shekspir, "Qirol Lir"), Zargarov (Abdulla Qahhor, "Ogʻriq tishlar"), Gof Marshal (F. Shiller, "Makr va muhabbat"), Kablayi (Urdubodiy, "Besh sumlik kelin") kabi rollari unga katta shuhrat keltirdi. Uning qahramonlari yengil kinoya, piching boʻyoqlari bilan yoʻgʻrilganligi, psixologik holat va imkoniyatlarni burttirib kursatishi bilan ajralib turadi. R. konsertestrada faoliyatida komik artist sifatida uz repertuari ("Nozigim", "Mayda pul", "Inkadar", "Dadang kelmadi", "Dangasa", "Ichmayman hargiz" va boshqa kulgili tomoshalar)ni yaratgan. Bir qancha hajviy va yumoristik kichik hikoyalar ijod qilib "bir aktyor teatri" sifatida ijro etgan.

## Manbalar
Dilorom Rahmonova

**Dilorom Buharovna Rahmonova** (1958.20.2, Yakkabogʻ tumani) – Oʻzbekiston Respublikasi xalq oʻqituvchisi (1995). Toshkent pedagogika institutini tugatgan (1981). 1978-yildan Yakkabogʻ tumanidagi 33-maktabda oʻzbek tili va adabiyoti oʻqituvchisi. Noanʼanaviy dars usullaridan foydalanadi.

## Manbalar
Munavvar Rahmonova

**Munavvar Rahmonova** (1949.14.11, hozirgi Xoʻjand shahri) — Oʻzbekiston Respublikasi xalq oʻqituvchisi (1996). Saratov pedagogika institutini tugatgan (1972). 1972-yildan Qoʻshkoʻpir tumanidagi 2, 1980-yildan 25maktabda rus tili va adabiyoti oʻqituvchisi. Taʼlim berishda xalq pedagogikasi tajribalaridan, noanʼanaviy dare usullaridan foydalanadi.

## Manbalar
Toʻxta Rahmonova

**Toʻxta Rahmonova** (1921.5.6, Toʻrtkoʻl — 1984.4.2, Nukus) — qoraqalpoq aktrisasi. Oʻzbekiston xalq artisti (1950). 1934-yildan Stanislavskiy nomidagi Qoraqalpoq teatrida ishlagan. Tabiatan jarangdor ovozi bilan musiqali drama janrida drama va vokal kompozitsiyalarini uygʻunlashtirgan holda toʻlaqonli obrazlar yaratdi. Qoraqalpoq teatrining musiqali drama janridagi yutuqlari R. ijodi bilan bogʻliq. Gulsara ("Gulsara"), Layli ("Layli va Majnun"), Oypari ("Kuklenbotir"), Gulparchin ("Alpomish"), Oysanam ("Suymaganga suykanma"), Oygul ("Oygul va Obod"), Shohsanam ("Oshiq Gʻarib") kabi rollari bilan shuhrat qozondi. Xonanda sifatida oʻzbek va qoraqalpoq qoʻshiqlarini ijro etgan.

## Manbalar
Hojiakbar Rahmonqulov

**Hojiakbar Rahmonqulov** (; 9-fevral, 1925, Chimkent viloyati Sayram tumani — 17-iyul, 2013) — huquqshunos olim, Oʻzbekiston Fanlar Akademiyasi akademigi (2000), Oʻzbekistonda xizmat ko'rsatgan fan arbobi (1990). Yuridik fanlari doktori (1970), Ikkinchi jahon urushi qatnashchisi, Toshkent yuridik institutini tugatgan (1950). Oʻzbekiston Adliya vazirligi boshqarmasida katta taftishchi (1950-51, 1956-57). Oʻzbekiston Fanlar Akademiyasi Falsafa va huquq institutida aspirant, kichik ilmiy xodim, katta ilmiy xodim, shoʻba, boʻlim mudiri (1957—80, 1985—91), direktor (1991—97). Samarqand Davlat Universiteti kafedra mudiri (1980—85). Oʻzbekiston Respublikasi Prezidenti devonida masʼul xodim (1991). Oʻzbekiston Respublikasi ichki ishlar vazirligi akademiyasida professor, 1999-yildan Toshkent yuridik institutida kafedra mudiri. „Jasorat“ medali bilan mukofotlangan (1994).

Hojiakbar Rahmonqulov 2013-yil 17-iyulida vafot etdi.

## Adabiyotlar
* Oʻzbekiston Respublikasi Fuqarolik kodeksining 1-qismiga umumiy tavsif va sharxlar, Toshkent, 1997.
* Oldisotdi shartnomasi, Toshkent, 2000.
* Xususiy mulk va uning daxlsizligi, Toshkent, 2000.
* Xalqaro xususiy huquq (darslik; hammualliflikda), Toshkent, 2002.

## Manbalar